text: সিদ্ধার্থ শুক্লা (জন্ম: ১০ ডিসেম্বর ১৯৮০) হলেন  মুম্বইয়ের একজন ভারতীয় টেলিভিশন অভিনেতা মডেল এবং উপস্থাপক। তিনি ২০০৮ সালের ধারাবাহিক বাবুল কা অঙ্গন ছুটে নায় অভিনয়ের মাধ্যমে টেলিভিশন জগতে অভিষেক করেন। অতঃপর তিনি লাভ ইউ জিন্দেগী, বালিকা বধু এবং দিল সে দিল তাকের মতো ধারাবাহিকের মূল চরিত্রে অভিনয় করার মাধ্যমে জনপ্রিয়তা অর্জন করেছেন। এছাড়াও তিনি ঝলক দিখলা যা ৬, ফিয়ার ফ্যাক্টর: খাত্রোঁ কে খিলাড়ি ৭ এবং বিগ বস ১৩-এর মতো রিয়্যালিটি অনুষ্ঠানে অংশ নিয়েছেন; যার মধ্যে ফিয়ার ফ্যাক্টর: খাত্রোঁ কে খিলাড়ি ৭-এর শিরোপা জয়লাভ করেছেন।
  
  ২০১৪ সালে, সিদ্ধার্থ হাম্পটি শর্মা কি দুলহনিয়ায় অঙ্গদ নামে একটি পার্শ্ব চরিত্রে অভিনয়ের মাধ্যমে বলিউডে অভিষেক করেছিলেন।
  
  প্রারম্ভিক জীবন
  সিদ্ধার্থ মুম্বইয়ে জন্মগ্রহণ করেছেন। তার পিতা অশোক শুক্লা ভারতীয় রিজার্ভ ব্যাঙ্কের একজন পুর প্রকৌশলী ছিলেন এবং তার মা হচ্ছেন রিতা শুক্লা। তাঁর দুইজন বড় বোন আছে। তাঁর পরিবার মূলত উত্তর প্রদেশের এলাহাবাদের বাসিন্দা। সিদ্ধার্থ মুম্বইয়ের সেন্ট জাভিয়ার্স হাই স্কুল থেকে তাঁর স্কুল পড়াশোনা করেছিলেন এবং পরবর্তীতে রচনা সংসদ স্কুল অফ ইন্টিরিয়র ডিজাইন থেকে ইন্টেরিয়র ডিজাইনে ডিগ্রি অর্জন করেছেন। সিদ্ধার্থ এক সাক্ষাৎকারে জানান যে, তিনি শিশুকালে একজন একজন অ্যাথলেটিক শিশু ছিলেন এবং টেনিস এবং ফুটবল খেলায় তিনি তাঁর স্কুলের প্রতিনিধিত্ব করেছেন।
  
  ক্যারিয়ার
  ২০০৮ সালে, টেলিভিশন ধারাবাহিক বাবুল কা অঙ্গন ছুটে নায় প্রধান চরিত্রে অভিনয়ের মধ্য দিয়ে তিনি ছোট পর্দায় অভিষেক করেন। পরবর্তীতে তিনি জানে পেহচানে সে ইয়ে আজনবি, লাভ ইউ জিন্দেগী এবং বালিকা বধুর মতো ধারাবাহিকে অভিনয় করেছেন। ২০১৩ সালে, সিদ্ধার্থ জনপ্রিয় নৃত্যানুষ্ঠান ঝলক দিখলা যার ৬ষ্ঠ আসরে একজন প্রতিযোগী হিসেবে অংশ নিয়েছিলেন।
  
  ২০১৪ সালের জানুয়ারি মাসে, একটি সংবাদে জানা গিয়েছিল যে সিদ্ধার্থ ভারতীয় চলচ্চিত্র পরিচালক ও প্রযোজক করণ জোহরের প্রযোজনা কোম্পানি ধর্মা প্রোডাকশনের সাথে একটি ৩টি চলচ্চিত্রের জন্য একটি চুক্তি সাক্ষর করেছেন। পরের বছর, সিদ্ধার্থ ধর্মা প্রোডাকশনের প্রণয়ধর্মী হাস্যরসাত্মক চলচ্চিত্র হাম্পটি শর্মা কি দুলহনিয়ায় অঙ্গদ বেদী (যিনি একজন এনআরআই ডাক্তার) নামে একটি পার্শ্ব চরিত্রে অভিনয়ের মাধ্যমে বলিউডে আত্মপ্রকাশ করেছিলেন। উক্ত চলচ্চিত্রে তিনি তার অভিনয়ের জন্য বহু সমালোচকদের প্রশংসা কুড়িয়েছিলেন এবং ২০১৫ সালে তিনি সেরা নবাগত পার্শ্ব চরিত্র (পুরুষ) বিভাগের স্টারডাস্ট পুরস্কার জয়লাভ করেছিলেন।
  
  ২০১৪ সালে, তিনি অপরাধমূলক অনুষ্ঠান সাবধান ইন্ডিয়ার একটি পর্বে উপস্থাপকের চরিত্রে অভিনয় করেছিলেন। এছাড়াও, তিনি ২০১৪ সালে, একটি পানীয় এবং ড্রাইভের মামলার মুখোমুখি হয়েছিলেন, যার কারণে কিছু সময়ের জন্য তার ড্রাইভিং লাইসেন্সটি জব্দ করে রাখা হয়েছিল। ২০১৬ সালে, তিনি স্টান্ট রিয়্যালিটি অনুষ্ঠান ফিয়ার ফ্যাক্টর: খাত্রোঁ কে খিলাড়ি ৭-এ অংশ নিয়েছিলেন; যেখানে তিনি প্রথম দিকের সপ্তাহে অপনীত হলেও পুনরায় ফিরে আসেন এবং অনুষ্ঠানের শিরোপা জয়লাভ করেন।
  
  ২০১৯ সালে, তিনি কালার্সে সম্প্রচারিত জনপ্রিয় রিয়ালিটি বিগ বসের ত্রয়োদশ আসরে একজন প্রতিযোগী হিসেবে অংশগ্রহণ করেছেন।
  
  টেলিভিশন
  
  চলচ্চিত্র
  
  পুরস্কার
  
  আরও দেখুন
   ভারতীয় টেলিভিশন অভিনেতাদের তালিকা
  
  তথ্যসূত্র
  
  বহিঃসংযোগ
  
   
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮০-এ জন্ম
  বিষয়শ্রেণী:মুম্বইয়ের অভিনেতা
  বিষয়শ্রেণী:ভারতীয় টেলিভিশন অভিনেতা
  বিষয়শ্রেণী:ভারতীয় ধারাবাহিক নাটক অভিনেতা
  বিষয়শ্রেণী:ফিয়ার ফ্যাক্টর: খাত্রোঁ কে খিলাড়ি-এ অংশগ্রহণকারী
  বিষয়শ্রেণী:বিগ বসের প্রতিযোগী
  বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
  বিষয়শ্রেণী:হিন্দি চলচ্চিত্র অভিনেতা
title: সিদ্ধার্থ শুক্লা